Exqrch/javanese-Komodo-pixelgpt huggingface dataset:
Fisico kanthi resmi mbalap kanggé tim Ferrari wiwit GP Italia 2009 dumugi ahir usum
Ing sanjawining F1, Fisico ugi gadhah satunggal tim balap GP2 kanthi nama FMS International
Piyambakipun ugi tumut dados sponsor kanggé tim SLF AS Roma
Dumugi sapuniki, Fisichella sampun menangi balapan F1 kathaipun kaping tiga
Kamenangan perdhananipun (GP Brazil 2003) kaétang istiméwa sanget lan unik, amargi panjenenganipun dipunsahaken minangka pamenang sanès ing inggil trèk, nanging liwat sidhang pangadilan bandhing FIA ing Paris gangsal dinten sasampunipun lomba
Fisico lajeng pikantuk piala kamenanganipun sasampunipun nengga laminipun kalih minggu ing GP San Marino.
Skala Richter Skala Richter utawa SR didhèfinisikaké minangka logaritma (basis 10) saka amplitudo maksimum, kang diukur sajeroning ékan mikrometer, saka rekaman lindhu déning instrumèn pangukur lindhu (seismometer) Wood-Anderson, ing let 100 km saka pusat lindhuné
Minangka conto, upamané awaké dhéwé duwé rekaman lindhu (seismogram) saka seismometer kang kapasang adohé 100 km saka pusat lindhuné, amplitudo maksimumé 1 mm, mula kekuwatan lindhu mau ya iku log (10 pangkat 3 mikrometer) padha karo 3,0 skala Richter
Skala iki diusulaké déning fisikawan Charles Richter
Kanggo nggampangaké wong sajeroning nemtokaké skala Richter iki, tanpa liwat pangètungan matématis kang rumit, mula digawé tabèl prasaja kaya déné gambar ing sisih tengen iki
Parameter kang kudu dikawruhi ya iku amplitudo maksimum kang karekam déning seismometer (sajeroning milimeter) lan béda wektu tempuh antarané gelombang-P lan gelombang-S (sajeroning detik) utawa let antarané seismometer karo pusat lindhu (sajeroning kilomèter)
Sajeroning gambar ing sisih tengen iki contoné sawijining seismogram duwé amplitudo maksimum gedhéné 23 milimeter lan let antarané gelombang P lan gelombang S iku 24 detik mula kanthi narik garis saka titik 24 dt ing sisih kiwa nuju titik 23 mm ing sisih tengen mula garis mau bakal motong skala 5,0
Dadi skala lindhu mau gedhéné 5,0 skala Richter
Skala Richter awalé mung digawé kanggo lindhu-lindhu kang dumadi ing laladan California Kidul waé
Nanging sajeroning perkembangané skala iki akèh diadhopsi kanggo lindhu-lindhu kang dumadi ing papan liyané
Skala Richter iki mung cocog dipigunakaké kanggo lindhu-lindhu kang cerak karo magnitudo lindhu sangisoré 6,0
Sadhuwuré magnitudo iku, pangètungan mawa tèknik Richter iki dadi ora répresentatif manèh
Perlu dièlingi yèn pangètungan magnitudo lindhu ora mung migunakaké tèknik Richter kaya iki
Kadhangkala dumadi kasalahpahaman sajeroning pawarta ing medhia ngenani magnitudo lindhu iki amarga metode kang dipigunakaé sok ora disebutaké sajeroning pawarta ing medhia, saéngga bisa dadi antarané instansi siji karo instansi liyané ngetokaké gedhé magnitudo kang ora padha.
SR (disambiguasi) SR, sr, utawa Sr bisa ngrujuk marang: sr
sr bisa ngrujuk marang: Sr
bisa ngrujuk marang: Sr bisa ngrujuk marang:
Neurologi Neurologi iku cawang èlmu kadhokteran kang nangani kelainan sistem saraf
Dhokter kang mligi ngurusi babagan neurologi ingaran neurolog lan duwé kemampuan kanggo ndhiagnosis, ngrawat, lan nata pasien lan kelainan saraf
Akèh-akèhé para neurolog dilatih kanggo nangani pasien diwasa
Kanggo bocah cilik ingayahi déning neurolog pediatrik, kang cawang saka pediatri utawa ngèlmu kaséhatan anak
Ing Indonésia, dhokter kanthi spesialisasi neurologi diwènèhi gelar Sp.S
Para neurolog nangani kelainan sajeroning sistem saraf, kalebu ing sistem saraf punjer (utek, batang utek, lan utek cilik), sistem saraf tepi (umpamané saraf utek), lan sistem saraf otonom
Neurolog uga bisa ndiagnosa lan mriksa sawatara kasus ing sistem otot lan balung (muskuloskeletal)
Kondhisi mayor kalebu: Pendhidhikan
Ing Indonésia, wong bisa ngayahi pendhidhikan spesialisasi saraf sawisé éntuk gelar profesi dhokter
Pendhidhikan spesialiasi bisa diayahi ing universitas kang mbuka program mau
Sajeroning pamriksaan, neurolog ninjau riwayat kaséhatan pasien kanthi perhatian mirunggan ing kondhisi wektu semana
Pasien bakal nglakoni manéka pamriksaan klinis kaya pamriksaan pandulu, kakuwatan, koordinasi, rèflèks, lan rangsangan
Informasi mau bakal mbantu neurolog kanggo mesthèkaké lelara mau magepokan karo sistem saraf
Pamriksaan sabanjuré diayahi kanggo ndhiagnosis lelara kang disangga pasien
Para neurolog tanggung jawab ngenani dhiagnosis, parawatan, manajemen kondhisi pasiené
Yèn perlu tindhakan pambedhahan, neurolog kudu ngarujuk pasiené menyang dhokter spesialisasi bedhah saraf lan neuroradhiolog
Ing sawatara nagara, neurolog diperlokaké kanggo negakaké kaputusan mati batang utek
Neurolog uga tanggung jawab kanggo sawatara tindhakan mèdhis kaya fungsi lumbal
Nanging yèn neurolog ora ana, dhokter umum kang nduwé kemampuan bisa ngayahi fungsi lumbal mau
Babagan makarya kanthi spesialiasi liya
Saben nagara duwé cawang kadhokteran spesialis kang béda lan ing panerapan tugasé
Nyatané, akèh pasien stroke kang dirujuk menyang dhokter lelara njero, kamangka bab iki bisa ditangani déning neurolog
Pasien kang ngalami angèl saré bisa uga dirujuk menyang ahli pulmunologi
Lara sirah kang ènthèng bisa dirujuk menyang dhokter umum
Sanadyan lelara jiwa diyakini ana kelainan ing sistem saraf, nanging bab iki ditangani déning psikater utawa ahli lelara jiwa
Ana indhikasi kuwat yèn mekanisme neuro-kimiawi duwé peran wigati ing lelara jiwa kaya skizofrenia
Kelainan saraf kerep uga duwé manifestasi lelara jiwa kaya déprèsi pasca stroke, kapikunan kang digayutaké karo lelara Parkinson, dhisfungsi kognitif ing pendherita lelara Alzheimer
Ora ana prabédan kang gedhé antara neurologi lan psikiatri
Prabédan iki mung alesan praktis lan akar sajarah.
Otolaringologi Otolaringologi iku cawang èlmu kadhokteran sing mligi nliti ndhiagnosis lan nambani lelara kuping, irung, tenggorok sarta sirah lan gulu
Ing Indonésia, cawang kadhokteran iki populèr kanthi jeneng "Èlmu Telinga Hidung Tenggorokan Bedah Kepala Leher" utawa THT-KL
Otolaringologi dumadi saka sawatara cawang ya iku:
Gastroenterologi Gastroenterologi utawa gastrologi iku spesialisasi èlmu kadhokteran kang konsèntrasi marang lelara sistem pancernaan
Lelara sajeroning sistem pancernaan racaké kapisah kanthi anatomis lan faali
Lelara sajeroning ati dumunung ing sangisoré cawang hepatologi, kang isih ana ing sangisoré naungan gastroenterologi
Sawetara tandha lan tandha-tandha kelainan ing saluran pancernaan:
Hematologi Hematologi iku cawang èlmu kaséhatan sing nyinaoni getih, organ pembentuk getih lan lelaraé
Asal tembung saka basa Yunani "haima" tegesé getih
Hematologi kanthi umum dipérang dadi 3 pérangan miturut jinis lan grup sèl getih sing disinaoni
Pangujian sing umum diayahi kanggo nyelidhiki masalah hematologi dumadi saka: Pangobatan
Pangobatan dumadi saka: Laboratorium
Hematologi sajeroning asil laboratorium nuduhaké asil uji marang sampel getih
Jinis pamriksaan hematologi antarané:
Rématologi Rematologi, iku subspesialis èlmu lelara njero, kang konsèntrasi marang diagnosis lan terapi lelara rematik
Istilah iki asal saka basa Yunani "rheuma", kang tegesé "kang mili kaya kali utawa aliran" lan panambang "-ologi", kang tegesé "èlmu"
Para rheumatolog mligi urusan karo masalah kang nglibataké kaanan jaringan konektif
Lelara kang didiagnosis rheumatolog kalebu: Diagnosis
Reumatolog bisa nerapaké metodhe diagnosis ing ngisor iki: Parawatan
Sapérangan gedhé lelara rematik ditambani nganggo analgesik, NSAID (Non-Steroid Anti-Inflammatory Drugs), steroid (sajeroning kasus serius), DMARD (Disease-Modifying Anti-Rheumatic Drugs), antibodi monoklon, kaya infliksimab lan adalimumab, lan reseptor TNF larut etanersept
Fisioterapi wigati banget sajeroning akèh parawatan kaanan ora teratur rheumatologi.
Dhokter Dhokter (saka basa Latin kang tegesé "guru") iku pawongan kang amarga kaèlmuané ngupaya nambani wong-wong lara kang diarani pasiyen
Ora kabèh wong kang nambani lelara bisa karan dhokter
Amarga, supaya bisa dadi dhokter lumrahé kudu ngayahi sekolah ing pawiyatan luhur lan pelatihan mirunggan saéngga duwé gelar ing babagan kadhokteran
Supaya dadi dhokter, wong kudu ngrampungaké pendhidhikan ing sekolah kedhokteran sajeroning sawatara taun gumantung sistem kang dianggo déning universitas papan sekolah kedhokteran mau
Ing Indonésia Pendhidhikan Dhokter ngacu marang siji Kurikulum Inti Pendhidhikan Dhokter Indonésia (KIPDI)
Wektu iki dipigunakaké KIPDI III kang migunakaké sistem "Problem Based Learning" Pendhidhikan dhokter ing Indonésia mbutuhaké 10 semester supaya dadi dhokter, 7 semester kanggo ngéntukaké gelar sarjana (Sarjana Kedhokteran/S.Ked) ditambah 3 semester koskap ("clerkship") ing Rumah Sakit
Dhokter sawisé mèlu pendhidhikan lanjut (spesialisasi) lumrahé dibedakaké dadi:
Laboratorium Laboratorium (dicekak lab) iku papan riset èlmiah, èksperimèn, pangukuran utawa pelatihan èlmiah diayahi
Laboratorium racaké digawé kanggo ngayahi kagiyatan-kagiyatan mau kanthi terkendali
Laboratorium èlmiah racaké dibédakaké miturut disiplin ilmuné, umpamané laboratorium fisika, laboratorium kimia, laboratorium biokimia, laboratorium komputer, lan laboratorium basa.
Histologi Histologi iku babagan biologi kang nyinaoni struktur jaringan kanthi detil migunakaké mikroskop marang cawisan ("sediaan") jaringan kang dipotong tipis
Histologi bisa uga sinebut èlmu anatomi mikroskopis
Babagan biologi iki migunani banget sajeroning kaakuratan diagnosis tumor lan manéka lelara liya kang sampelé perlu pamriksaan histologis
Cara gawé sediaan histologis karan mikroteknik
Gawé sediaan saka sawijining jaringan diwiwiti kanthi operasi, biopsi, utawa autopsi
Jaringan kang dijupuk sabanjuré diprosès kanthi fiksatif kang bakal njaga supaya sediaan ora bakal rusak (gèsèr posisiné, bosok, utawa rusak)
Fiksatif kang paling umum dipigunakaké yakuwi formalin (10% formaldehida kang dilarutaké sajeroning banyu)
Larutan Bouin uga bisa kanggo fiksatif alternatif sanadyan asilé ora bakal apik kaya formalin amarga bakal ninggal tilas warna kuning lan artefak
Artefak iku barang kang ora ana ing jaringan asli, nanging katon ing asil pungkasan sediaan
Artefak iki dumadi amarga kurang sempurnané gawé sediaan
Sampel jaringan kang wis kafiksasi direndhem sajeroning cuwèran etanol (alkohol) bertingkat kanggo ngilangaké banyu sajeroning jaringan (dehidrasi)
Sabanjuré sampel dipindah menyang toluena kanggo ngilangaké alkohol (dealkoholisasi)
Langkah pungkasan kang diayahi yakuwi nglebokaké sampel jaringan sajeroning parafin panas kang nginfiltrasi jaringan
Sajeroning prosès kang lumangsung watara 12-16 jam iki, jaringan kang wiwitané lembek bakal dadi atos saéngga luwih gampang dipotong nganggo mikrotom
Pamotongan nganggo mikrotom iki bakal ngasilaken lapisan kanthi kandel 5 mikrometer
Lapisan iki sabanjuré didèlèh ing sadhuwuring kaca objek kanggo diwènèhi warna
Pewarnaan perlu diayahi amarga objek kanthi kandel 5 mikrometer bakal katon transparan sanadyan ing sangisoring mikroskop
Pewarna kang biyasa dianggo ya iku hematoxylin lan eosin
Hematoxylin bakal mèhi warna biru ing nukelus, déné eosin mènèhi warna abang enom ing sitoplasma
Isih ana manéka dat warna liya kang biyasa dipigunakaké sajeroning mikroteknik, gumantung marang jaringan kang péngin diamati
Èlmu kang nyinaoni pewarnaan jaringan karan histokimia
Klasifikasi histologis jaringan kéwan
Jaringan saka tetuwuhan, jamur, lan mikroorganisme uga bisa disinaoni kanthi histologis, nanging strukturé béda saka klasifikasi ing dhuwur.
Onkologi Onkologi iku sub-babagan medhis kang nyinaoni lan ngrawat kanker
Dhokter kang nekuni onkologi karan onkolog
Istilah iki asal saka basa Yunani: "onkos" (ονκος), kang tegesé masa utawa tumor l panambang "-ology", kang tegesé "nyinaoni"
Onkologis bisa dipérang miturut jinis perawatan kang disadiakaké
Onkologi ngayahi bab ig ngisor iki:
Sinar-X Sinar-X utawa sinar Röntgen iku wangun radhiasi elektromagnetik kanthi dawa gelombang watara 10 nanometer nganti 100 picometer (mèmper frekuensi sajeroning jangka 30 PHz nganti 60 EHz)
Sinar-X lumrahé dipigunakaké sajeroning diagnosis gambar medikal lan Kristalografi sinar-X
Sinar-X iku wangun saka radiasi ion lan bisa mbebayani.
Nanometer Nanometer iku siji ukuran dawa kang padha karo 1.0×10−9 mèter — utawa sapramilyar mèter
Nanometer minangka ékan dawa SI, kang lumrahé dipigunakaké kanggo ngukur dawa gelombang cahya katon (400 nm nganti 700 nm), radhiasi ultraviolet, sinar gamma; lsp
pikometer « nanometer « mikrometer
Kurup Kurup iku pétungan wektu ing Kalèndher Jawa kang umuré watara 120 taun
Saben satus rongpuluh taun genti kurup kang ngakibataké cacahing dina lan neptu owah saka kurup siji lan sijiné
Tanpa ngitung migunakaké kurup kang bener bakal nuwuhaké kasalahan kang akèh kadadéan
Contoné ing taun Masehi 2009 kuduné nganggo pétungan kurup Salasiyah utawa ASAPON (Alip Selasa Pon), nanging isih akèh kang klèru nganggo tabel utawa pétungan saka kurup sadurungé yakuwi Kurup Arbangiyah utawa ABOGE (Alip Rebo Wagé) kang sajatiné wis rampung ing taun 1936 Masehi
Jeneng kurup antarané: Umur wulan utawa sasi miturut Kurup
Kurup Arbangiyah / ABOGE
Umur wulan ing Kurup Arbangiyah kaca kacetha sajeroning tabel ing ngisor iki: Kurup Salasiyah / ASAPON
Umuré wulan ing Kurup Salasiyah / ASAPON kaya kacetha sajeroning tabel ing ngisor iki:
James Bond James Bond 007 (kondhang kanthi jejuluk James Bond, Agen 007, utawa JB) ya iku karakter fiksi sing diciptakna taun 1953 déning penulis Ian Fleming, sing sakterusé muncul ing rolas basa novèl lan loro kolèksi carita cendhak versi original
Karakter iki dadi waralaba médhia filem paling laris lan paling suksès sadonya nganti saiki, diawali taun 1962 ing "Dr
Sawisé Fleming séda ing taun 1964, panulisan novèl James Bond diterusake déning Kingley Amis (Robert Markham), John Pearson, John Gardner, Raymond Benson, lan Sebastian Faulks
Saliyané iku, Christopher Wood menovelisasi loro filem dadi? novèl
Charlie Highson nulis carita ngenani "Young James Bond", lan para panulis liyané éntuk kapercayaan kanggo ngembangaké carita James Bond non-resmi
Ing jaman iki wis ana 22 filem James Bond resmi sing dirilis déning pihak EON Productions (déning prodhuser Albert R
Broccoli lan Harry Saltzman), saliyané sawatara versi non-resmi sing dikembangake déning prodhuser-prodhuser liyané
Tercatat enem actor wis memerano karakter James Bond ing versi resmi ing jaman iki ya iku: Versi non-resmi
Lang awe versi non resmi ana pitu actor sing memerano peran tersebut, ya iku: Film
Presentasi lan wilayah liyane
Sacara visual lan musik, nanging uga sacara artistik ing umum, James Bond lan cara Inggris asring menehi inspirasi kanggo seniman kaya Marc Engelhard lan protagonis liyane utawa gaya sing padha.
Wuku Kuningan Kuningan iku wuku sing kaping rolas
Miturut kaum tradhisional ing Bali lan Jawa, minggu iki dilindhungi déning Bathara Indra
Ing minggu iki tibané dina Riyaya Kuningan ing dina Setu Kliwon
Ngaat - Wage Senen - Kliwon Selasa - Legi Rebo - Paing Kemis - Pon Jemuwah - Wage Setu - Kliwon Uga delengen.
Wuku Langkir Langkir iku wuku sing kaping telulas
Miturut kaum tradhisional ing Bali lan Jawa, minggu iki dilindhungi déning Bathara Kala
Ngaat - Legi Senen - Paing Selasa - Pon Rebo - Wage Kemis - Kliwon Jemuwah - Legi Setu - Paing Uga delengen.
Wuku Mandasiya Mandasiya iku wuku sing kaping patbelas
Miturut kaum tradhisional ing Bali lan Jawa, minggu iki dilindhungi déning Bathara Brahma
Ngaat - Pon Senen - Wage Selasa - Kliwon Rebo - Legi Kemis - Paing Jemuwah - Pon Setu - Wage Uga delengen.
Wuku Julungpujut Julungpujut iku wuku sing kaping limalas
Miturut kaum tradhisional ing Bali lan Jawa, minggu iki dilindhungi déning Bathara Guritna
Ngaat - Kliwon Senen - Legi Selasa - Paing Rebo - Pon Kemis - Wage Jemuwah - Kliwon Setu - Legi Uga delengen.
Wuku Pahang Pahang iku wuku sing kaping nembelas
Miturut kaum tradhisional ing Bali lan Jawa, minggu iki dilindhungi déning Bathara Tantra
Ngaat - Paing Senen - Pon Selasa - Wage Rebo - Kliwon Kemis - Legi Jemuwah - Paing Setu - Pon Uga delengen.
Kuruwelut Kuruwelut iku wuku kang kaping pitulas (17)
Miturut para pangagem budaya ing Bali lan Jawa, pitung (7) dina sajeroning wuku iki pinayungan déning Bathara Wisnu
Araning pitung dina mau yaiku: Ngaat - Wage Senen - Kliwon Selasa - Legi Rebo - Paing Kemis - Pon Jemuwah - Wage Setu - Kliwon Priksani uga.
Wuku Marakeh Marakeh iku wuku sing kaping wolulas
Miturut kaum tradhisional ing Bali lan Jawa, minggu iki dilindhungi déning Bathara Suranggana
Wuku Tambir Tambir iku wuku sing kaping sangalas
Miturut kaum tradhisional ing Bali lan Jawa, minggu iki dilindhungi déning Bathara Siwa
Wuku Medangkungan Medangkungan iku wuku sing kaping rongpuluh
Miturut kaum tradhisional ing Bali lan Jawa, minggu iki dilindhungi déning Bathara Basuki
Wuku Maktal Maktal iku wuku sing kaping selikur
Miturut kaum tradhisional ing Bali lan Jawa, minggu iki dilindhungi déning Bathara Sakri
Wuku Wuye Wuye (ing Bali karan Uye), iku wuku sing kaping rorlikur
Miturut kaum tradhisional ing Bali lan Jawa, minggu iki dilindhungi déning Bathara Kuwera
Ngaat-Wage Senen-Kliwon Selasa-Legi Rebo-Paing Kemis-Pon Jemuwah-Wage Setu-Kliwon Uga delengen.
Wuku Manahil Manahil iku wuku sing kaping telulikur
Miturut kaum tradhisional ing Bali lan Jawa, minggu iki dilindhungi déning Bathara Citragotra
Ngaat - Legi Senen - Paing Selasa - Pon Rebo -Wage Kemis - Kliwon Jemuwah - Legi Setu - Paing Uga delengen.
Wuku Prangbakat Prangbakat iku wuku sing kaping patlikur
Miturut kaum tradhisional ing Bali lan Jawa, minggu iki dilindhungi déning Bathara Bisma
Wuku Bala Bala utawa Sadbala, iku wuku sing kaping selawé
Miturut kaum tradhisional ing Bali lan Jawa, minggu iki dilindhungi déning Bathari Durga
Wuku Wugu Wugu utawa Ugu, iku wuku sing kaping nemlikur
Miturut kaum tradhisional ing Bali lan Jawa, minggu iki dilindhungi déning Bathara Singajanma
Wuku Wayang Wayang iku wuku sing kaping pitulikur
Miturut kaum tradhisional ing Bali lan Jawa, minggu iki dilindhungi déning Bathari Sri
Wuku Kulawu Kulawu iku wuku sing kaping wolulikur
Miturut kaum tradhisional ing Bali lan Jawa, minggu iki dilindhungi déning Bathara Sadana
Wuku Dhukut Dhukut iku wuku sing kaping sangalikur
Wuku Watugunung Watugunung iku wuku sing kaping telungpuluh
Miturut kaum tradhisional ing Bali lan Jawa, minggu iki dilindhungi déning Bathara Anantaboga
Wuku Kuruwelut Kuruwelut (ing Bali karan Krulut), iku wuku sing kaping pitulas
Miturut kaum tradhisional ing Bali lan Jawa, minggu iki dilindhungi déning Bathara Wisnu
Taun Jawa Taun Jawa iku cacahé ana wolu lan ditata sajeroning siklus wolung taunan kang karan windu
Siklus wolung taunan kang diarani windu iki ana patang golongan, ya iku: windu Adi, windu Kuntara, windu Sengara lan windu Sancaya
Ana sawatara ciri wigati sajeroning pranatan taun Jawa, ya iku: nguri-uri kabudayan asli Jawa kaya déné pawukon kanggo tandha pranatan wektu (klairan lan sapanunggalané), sarta Primbon lan pétungan Jawa liyané
Bisa nglestarèkaké kabudayan Hindhu kang sugih bab kasusastran lan kagunan lan atusan taun ngrenggani kabudayan Jawa, uga nyelaraské karo pétungan Arab kaya déné pananggalan Hijjriah kanggo nggampangaké mèngeti dina-dina riyaya lan ngibadah Islam
Sajeroning sawindu (8 taun) ana taun Kabisat cacahé 3, ya iku ing taun kaping 2 (Ehe), kaping 4 (Je) lan kaping 8 (Jimakir)
Amarga miturut pétungan taun Jawa sajeroning sawindu ana telu taun Kabisat, sajeroning 120 taun (15 x 8 taun), taun Kabisat-é ana 15 x 3 = 45
Déné miturut pétungan taun Arab saben 30 taun, taun Kabisat-é ana 11
Sajeroning 120 taun, taun Kabisat-é ana 11 x 4 = 44
Dadi pétungan taun Jawa sajeroning 120 taun, taun Kabisat-é luwih siji saka taun Arab
Supaya pétungan taun Jawa padha karo pétungan taun Arab, saben 15 windu (120 taun), ana taun wuntu Jawa 1 kang diilangna
Ilangé taun wuntu 1 iku njalari gantiné aksara,ya iku dina pisanan sajeroning windu
Dadi aksara iku gantiné saben 120 taun
Pétungan taun Jawa 120 taun iku katoné ora diugemi banget
Buktiné sajeroning taun 1674 (taun masehi 1748/49) taun Jawa wis diowahi manèh karo taun Arab, ya iku kanthi mbuwang taun wuntu 1
Ing taun 1748 (taun masehi 1820/210), dadi durung 120 taun, wis diowahi manèh kanthi mbuwang siji dina manèh (dina wiwitan windu-kurup)
Ing wektu semana kang lumaku ya iku kurup Jamngiah
Ing tanggal 11 Dhésèmber 1749 kurup iku didadèkaké kurup Kamsiah lan ing tanggal 28 September 1821 diowahi manèh dadi kurup Arbangiah
Sanadyan taun Jawa wis dicocogaké karo taun Arab saben 120 taun pisan, nanging tanggalé durung mesthi bebarengan
Amarga, kajaba béda klompoké, taun Kabisat Jawa iku mlakuné ora bebarengan karo taun Kabisat Arab
Kajaba iku ana uga kang kudu kita élingi, ya iku umur wulan sajeroning taun Je lan Dal
Wiwit taun 1547 (kurup Jamngiah) nganti taun 1674 (ganti kurup Kamsiah), taun Je durung didadèkaké taun Kabisat, isih dadi taun wastu
Umuré wulan ora ganti-gumanti 30 karo 29 dina, nanging: 30, 30, 29, 29, 29, 29, 30, 29, 30, 29, 30, 30 dina
Wiwit kurup Kamsiah, taun Je nembé didadèkaké taun Kabisat, supaya tanggal 12 Mulud sajeroning taun Dal (grebeg Mulud) tiba ing dina Senen Pon
Déné taun Dal sajeroning kurup Jamngiah (1547-1674) didadèkaké taun Kabisat
Nanging wiwit kurup Kamsiah (1677-1748) taun Dal banjur didadèkaké taun Wastu
Wiwit kurup Arbangiah (1749) umur wulan sajeroning taun iku drowahi manèh, ora ganti-gumanti 30 karo 29 dina, nanging: 30, 30, 29, 29, 29, 29, 30, 29, 30, 29, 30, 30 dina
Wiwit kurup Salasiah (1867), miturut pétungan, tanggal 12 Mulud sajeroning taun Dal wis ora tiba ing dina Senin Pon
Jeneng taun kang spèsifik ya iku yèn tanggal 1 Sura tiba ing dina Jemuwah, dijenengaké taun Sukraminangkara (taun urang), wateké: sithik udan
Yèn tiba dina Setu, dijenengaké taun Tumpak-maenda (taun wedhus), wateké: sithik udan.
Yèn tanggal 1 Sura tiba dina Ngaat, dijenengaké taun Ditekalaba (taun klabang), wateké: sithik udan
Yèn tiba dina Senèn, dijenengaké taun Somawertija (taun cacing), wateké: sithik udan
Yèn tiba dina Selasa, dijenengaké taun Anggarawrestija (taun kodok), wateké: akèh udan
Yèn tiba dina Rebo, dijenengaké taun Buda-wiseba (taun kebo), wateké: akèh udan
Yèn tiba dina Kemis, dijenengaké taun Respati-mituna (taun mimi), wateké: akèh udan
Jeneng lan umuré taun Jawa kaya kang mau ing ngisor iki: Pranata mangsa
Pranata Mangsa iku pamérangan mangsa miturut adat Jawa
Pamahaman kang mèmper kaya iki uga dikenal déning suku-suku liyané ing Indonésia mligi suku Sundha
Ka 4 mangsa iku dipérang manèh dadi 12 mangsa kang rentang wektuné luwih cendhek ya iku:
Film iki ya iku dadi filem kaping 24 ing sérial filem animasi klasik Walt Disney
Film iki digawé dhedhasar buku mawa judhul kang padha lan ditulis déning Daniel P
Plot filem iki munjer marang sawijining asu parburon lan sawijining rubah abang kang usaha manggahaké tali kekancan sanadyan loro-loroné iku sajatiné kudu satron
Skenarioné ditulis déning Ted Berman lan Larry Clemmons sarta disutradarani Ted Berman lan Richard Rich
Film iki macarita prakara sawijining rubah abang Tod kang wiwit cilik kélangan kulawargané lan diingu déning Janda Tweed kamangka tetanggané Amos Slade olèh sawijining anak asu paburon
Tod lan Copper wiwit cilik wis kekancan, nganti diwasa
Banjur Copper dilatih dadi asu paburon lan sasarané ya iku Tod, kancané dhéwé
Nalika dirilis, filem iki ya iku filem animasi kang larang dhéwé kang naté digawé lan merlokaké béya gedhéné 12 yuta dolar AS
Film iki filem pungkasan "Animasi Klasik Walt Disney" lan uga kang pungkasan Don Bluth mèlu terlibat ing prodhuksiné
Nalika anak rubah abang dadi yatim piatu, manuk beluk "Big Mama" (Pearl Bailey), manuk platuk "Boomer" (Paul Winchell), manuk "finch" "Dinky" (Richard Bakalyan) ngatur supaya anak rubah mau diadopsi déning manungsa ya iku Janda Tweed (Jeanette Nolan)
Tweed njenengaké Tod (diswarakaké déning Keith Coogan) amarga ngèlikaké marang bocah cilik kang lagi ajar malku (basa Inggris: "toddler")
Sauntara iku, tanggané Tweed aran Amos Slade (Jack Albertson) nggawa mulih siji kirik pemburu kang jenengé Copper (Corey Feldman), lan ngenalaké marang asu ajagé kang jenengé Chief (Pat Buttram)
Tod lan Copper dadi kanca raket, lan angkat sumpah arep dadi "kanca salawasé"
"The Fox and the Hound" ngalami peluncuran perdhana ing biyoskup tanggal 10 Juli 1981
Sabanjuré filem iki diluncuraké ulang tanggal 25 Maret 1988
Peluncuran perdhana sajeroning video format VHS tanggal 4 Maret 1994
Ing tanggal 2 Mèi 2000 versi DVD diluncuraké kanggo sapisanan.